Nou curs al Centre de Formació de Persones Adultes
16/09/2004 13:33:00

# Nou curs al Centre de Formació de Persones Adultes

*   16/09/2004 13:33:00
*   [Imprimir](#)
*   Compartir
*    https://www.alaquas.org/documento.asp?id\_do=9423

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9423%2F1&title=Ajuntament%20d%27Alaqu%C3%A0s.%20Prensa.Nou%20curs%20al%20Centre%20de%20Formaci%C3%B3%20de%20Persones%20Adultes)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9423/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9423/9423_Form_4.jpg)](https://www.alaquas.org/ficheros/documentos/2004/2/9423/9423_Form_10.jpg "<a href='https://www.alaquas.org/ficheros/documentos/2004/2/9423/9423_Form_10.jpg' target=_blank><i class='fa fa-external-link' aria-hidden='true'></i>.Nou curs al Centre de Formació de Persones Adultes</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9423&idioma=1&autotraduce=0)

El termini de matrícula per a poder inscriure's en qualsevol dels cursos que s'ofereixen finalitza el 30 de setembre

El Centre Públic de Formació de Persones Adultes Enric Valor d'Alaquàs ha obert el període d'inscripció per als cursos formatius del nou exercici 2004-2005. El període de matriculació finalitzarà el proper dia 30 de setembre.

Tots els cursos estan dirigits a les persones majors de 18 anys. Entre l'oferta hi ha els mòduls de formació pròpiament dits com ara els d'alfabetització i d'iniciació a la formació bàsica, classes per a obtindre el Graduat en Educació Secundària, preparació per a la prova d'accés a la Universitat per a majors de 25 anys i per a la prova d'accés a Cicles Formatius de Grau Superior.

També estan els cursos de llengües com per exemple castellà per a persones estrangeres, valencià de tots els nivells de la Junta Qualificadora de Coneixements de Valencià i altres d'anglés, francés i italià. Els i les interessades també poden participar en classes d'informàtica, tallers de ioga, balls de saló, manualitats i altres activitats d'animació sociocultural com excursions, teatre, museus i xerrades.

El Centre de Formació per a Persones Adultes suposa una alternativa per a totes aquelles persones que volen ampliar la seua formació per tal de millorar la seua integració dins de la societat actual.

La inauguració del nou curs es farà el 4 d'octubre a les 19 hores de la vesprada i tots els veïns i veïnes d'Alaquàs estan convidats a assistir.

El Centre de Formació per a Persones Adultes Enric Valor està ubicat al Camí Vell de Torrent, número 12. El termini de matrícula per a inscriure's als cursos serà al mateix centre del 13 al 30 de setembre; de 10 a 13 hores pels matins, i de 17 a 21 hores les vesprades.